Diari Oficial de la Generalitat Valenciana


Sumari del DOGV 2733, del 23-04-1996 (1996/838004)

RESOLUCIÓ de 22 de desembre de 1995, del secretari general de la Conselleria de Cultura, Educació i Ciència, en què s'acorda inscriure en el Registre de Fundacions de la Comunitat Valenciana la Fundación Aguas de Valencia.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2733

Data del DOGV
:   23-04-1996

Secció del DOGV
:   ALTRES DISPOSICIONS

Número del document
:   1996/838004


Data del document
:   22-12-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 22 de desembre de 1995, del secretari general de la Conselleria de Cultura, Educació i Ciència, en què s'acorda inscriure en el Registre de Fundacions de la Comunitat Valenciana la Fundación Aguas de Valencia.   
Vist l'expedient iniciat a instàncies de la Sra. Isabel Caturla Rubio com a mandatària de la Fundación Aguas de Valencia en què sol·licita la inscripció de l'esmentada fundació en el Registre de Fundacions de la Comunitat Valenciana basant-se en els següents   
Fets  
Primer. En data 23 de novembre de 1995 compareixen el Sr. Vicente AÑón Calabuig, en representació de la mercantil Aguas de Valencia, SA, domiciliada a València, legitimat en virtut del seu càrrec de secretari del Consell d'Administració i per estar expressament facultat per a aquest acte per acord del Consell d'Administració, en sessió celebrada el dia 24 d'octubre de 1995, i el Sr. Carlos de Vargas y Gómez Pantoja, en representació de la mercantil Omnium Ibérico, SA, domiciliada a València, legitimat en virtut del seu càrrec de vicesecretari del Consell d'Administració i per estar expressament facultat per a aquest acte per acord del Consell d'Administració, de data 24 d'octubre de 1995.  
Ambdós manifesten la seua voluntat de constituir en aquest acte la fundació denominada Fundación Aguas de Valencia, i atorga la corresponent escriptura pública davant el notari de València, Sr. Carlos Pascual de Miguel, amb número 6813 de protocol.  
Segon. Segons l'article 3 dels estatuts constitueix l'objecte de la fundació la investigació sobretot el que fa referència al cicle integral de l'aigua, formant els tècnics i investigadors d'alt nivell; dotant i concedint beques i unes altres ajudes econòmiques o tècniques; organitzant conferències, cursos, seminaris, cicles i jornades; sufragant publicacions dels seus becaris o d'altres persones; realitzant, encarregant, sufragant o participant en la realització de projectes tècnics, dictàmens, informes, i en qualsevol classe d'estudis, i en general participant, incentivant, organitzant i potenciant tota activitat, principalment investigadora i de formació tècnica, relacionada amb l'esmentat cicle integral de l'aigua.  
Tercer. Perquè la fundació puga desplegar les activitats pròpies de l'objecte i la finalitat per a la qual ha estat constituïda, se li dota inicialment amb un capital fundacional de cinquanta milions de pessetes (14.811.262 PTA), que han estat ingressades en parts iguals pels socis fundadors en el Banco de Valencia, urbana número 4 de València. Tot això de conformitat amb el que disposa l'apartat tercer de l'acta fundacional i de la documentació que hi ha en l'expedient.  
Quart. De conformitat amb la clàusula quarta A) i l'article 11 dels estatuts fundacionals, el patronat estarà constituït per un mínim de sis membres i un màxim de dotze.  
Serà president del Patronat qui tinga en cada moment el càrrec de president del Consell d'Administració, Aguas de Valencia, SA.  
Serà vicepresident, el director general d'Aguas de Valencia, SA.  
Serà secretari del Patronat, i per tant membre integrant d'aquest, amb caràcter general, el secretari general d'Aguas de Valencia, SA, i si no existeix aquest càrrec en algun moment, la persona que designe el Consell d'Administració de l'esmentada entitat.  
Seran vocals del patronat:  
Dos membres del Consell d'Administració d'Aguas de Valencia, SA, designats per l'esmentat òrgan.  
Un membre del Consell d'Administració d'Omnium Ibérico, SA, designat per l'esmentat òrgan.  
Fins uns altres sis membres de lliure designació designats pels fundadores, i podran ser nomenats personalment o per raó del càrrec que ocupen. Aquests vocals de lliure designació exerciran el seu càrrec per cinc anys comptats des de la data en què es formalitze el seu nomenament, de manera que si la seua acceptació es produeix posteriorment, els seus efectes es retrotrauran al dia de la seua designació. Els cessaments podran ser sempre reelegits. Es podrà disposar el cessament d'aquests vocals en qualsevol moment per decisió dels fundadors.  
Els patronats exerciran els seus càrrecs gratuïtament, però podran ser reemborsats de les despeses que, justificats com cal, se'ls produesquen amb ocasió o motiu de l'exercici de les funcions que els corresponguen, segons el que disposa l'article 14 dels esmentats estatuts.  
Per tot això, es constitueix el Patronat inicial de la manera següent:   
- President: Sr. Fernando abril Martorell, president del Consell d'Administració d'Aguas de Valencia, SA.  
- Vicepresident: Sr. álvaro Aguirre Pascual, director general d'Aguas de Valencia, SA.  
- Secretari: Sr. Carlos de Vargas y Gómez Pantoja, secretari general d'Aguas de Valencia, SA.  
- Vocals:  
Sr. Juan-Ignacio MuÑiz Entrialgo, membre del Consell d'Administració d'Aguas de Valencia, SA.  
Sr. Jacques Sennepin, membre del Consell d'Administració d'Aguas de Valencia, SA.  
Sr. Patrice Rancon, membre del Consell d'Administració d'Omnium Ibérico, SA.  
Totes les persones designades accepten els seus nomenaments.  
Cinquè. La resta de l'articulat s'ajusta a la normativa vigent en la matèria.  
Fonaments jurídics  
Primer. La Constitució recull en el títol I, capítol II, secció II, article 34, el dret de fundació per a finalitats d'interès general.  
Segon. L'article 1 de la Llei 30/94, de 24 de novembre, de Fundacions i Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de forma duradora el seu patrimoni a la realització de finalitats d'interès general.  
Tercer. La carta fundacional i els estatuts continguts en l'escriptura pública de 23 de novembre de 1995, núm. 6813 de protocol, reuneixen els requisits bàsics dels articles 8 i 9 de la vigent Llei 30/94, de 24 de novembre, i les prescripcions de la resta de l'articulat, per la qual cosa la Fundación Aguas de Valencia pot ser reconeguda com a Fundació, tenint en compte l'objecte determinat d'acord amb l'article 3 dels seus estatuts.  
Quart. La Secció de Fundacions de la Conselleria de Cultura, Educació i Ciència, ha tramitat l'expedient ja que és la competent per a resoldre aquest expedient en virtut de les atribucions que li confereix el Decret 261/95, de 29 d'agost, del Govern Valencià (Diari Oficial de la Generalitat Valenciana núm. 2575, de 30 d'agost de 1995), d'acord amb allò establert en la disposició transitòria quarta del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (Diari Oficial de la Generalitat Valenciana núm. 2501, de 5 de maig de 1995).  
Vistes la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, i altres disposicions de general i pertinent aplicació, i fent ús de les facultats delegades per l'Ordre de 3 d'agost de 1993, de la Conselleria de Cultura (Diari Oficial de la Generalitat Valenciana núm. 2101, de 13 de setembre de 1993), resolc:  
Primer  
Inscriure com a fundació la denominada Fundación Aguas de Valencia, amb domicili a València, c/ Gran Via Marqués del Túria, 19.  
Segon  
Aprovar els estatuts pels quals ha de regir-se aquesta, elevats a escriptura pública davant el notari de València el Sr. Carlos Pascual de Miguel, en data 23 de novembre de 1995, núm. 6813 de protocol.  
Les persones interessades podran interposar contra aquesta resolució que posa fi a la via administrativa, recurs contenciós administratiu davant la corresponent Sala del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació d'aquesta.  
Per a la interposició de l'esmentat recurs, caldrà que, amb caràcter previ, el recurrent comunique a aquest òrgan la interposició d'aquest.  
Tot això d'acord amb el que es preveu en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la Llei 30/1992). Tot això sense perjudici que s'utilitze qualsevol altra via que es considere oportuna.  
València, 22 de desembre de 1995.- El secretari general de la Conselleria de Cultura, Educació i Ciència: Carlos Alcalde Agesta.